Diari Oficial de la Generalitat Valenciana


Sumari del DOGV 5424, del 09-01-2007 (2006/15922)

ORDRE de 26 de desembre de 2006, de la Conselleria d'Economia, Hisenda i Ocupació, per la qual es convoquen les ajudes del Programa d'Ocupació Pública d'Interés Social, per a l'exercici 2007.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5424

Data del DOGV
:   09-01-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2006/15543


Data del document
:   26-12-2006

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * administració local
    * ajuda pública
    * suport econòmic
    * lluita contra l'atur
    * universitat
    * iniciativa local d'ocupació
    * administració central
    * administració regional
    * creació d'ocupació
    * societat sense fins de lucre

El Reial Decret 2.673/1998, d'11 de desembre (BOE de 29 de  
desembre), traspassa a la Comunitat Valenciana, amb efectes d'1 de  
gener de 1999, les funcions i els servicis que en matèria de treball,  
ocupació i formació realitzava l'Institut Nacional d'Ocupació.  
La Llei 3/2000, de 17 d'abril (DOGV núm. 3.737, de 26 d'abril),  
de Creació del Servici Valencià d'Ocupació i Formació (SERVEF),  
atribueix a l'esmentat organisme autònom les competències de gestió  
de les polítiques actives d'ocupació transferides per l'Institut Nacional  
d'Ocupació.  
Els programes d'ocupació pública d'interés social contemplen subvencions  
en matèries la regulació bàsica de les quals correspon a l'estat  
i la gestió de les quals va ser transferida a la Comunitat Valenciana.  
Entre les funcions de gestió i control assumides pel SERVEF, es  
troben les referides a les subvencions per a la contractació per les corporacions  
locals de treballadors desocupats en la realització d'obres i  
servicis d'interés general i social, regulades per l'Ordre de 26 d'octubre  
de 1998 (BOE de 21 de novembre), del Ministeri de Treball i Afers  
Socials, modificada per l'Ordre TAS/3657/2003, de 22 de desembre,  
(BOE de 30 de desembre de 2003).  
D'altra banda, a més, es troben les funcions de gestió i control  
referides a les subvencions per a la contractació, en l'àmbit de la collaboració  
amb òrgans de l'Administració General de l'Estat i els seus  
organismes autònoms, comunitats autònomes, universitats i institucions  
sense ànim de lucre, de treballadors desocupats en la realització  
d'obres i servicis d'interés general i social, regulades per l'Ordre de  
19 de desembre de 1997 (BOE de 30 de desembre), del Ministeri de  
Treball i Afers Socials.  
De conformitat amb les referides ordres, les comunitats autònomes  
que hagen assumit el traspàs de les funcions i els servicis en matèria  
de gestió dels programes públics d'ocupació que regulen aquestes normes,  
poden acomodar aquestes a les especialitats que es deriven de la  
seua pròpia organització.  
La present convocatòria s'adapta a la normativa sobre subvencions  
continguda en la Llei 38/2003, de 17 de novembre, General de  
Subvencions, al que disposa el Reial Decret 887/2006, de 21 de juliol,  
pel qual s'aprova el Reglament de la Llei 38/2003, de 17 de novembre,  
General de Subvencions, considerant el que estableix l'Ordre  
TAS/816/2005, de 21 de març, per la qual s'adeqüen al règim jurídic  
establit en la Llei 38/2003, les normes reguladores de subvencions que  
siguen concedides pel Servici Públic d'Ocupació Estatal en els àmbits  
d'ocupació i de formació professional ocupacional.  
Amb l'objecte de propiciar noves tecnologies per a la modernització  
dels procediments en la gestió de les subvencions, es contempla  
la possibilitat d'utilitzar el procediment de tramitació telemàtica de  
sol·licituds de subvencions i presentació de documentació en l'àmbit  
competencial del Servici Valencià d'Ocupació i Formació, així com de  
l'aplicació informàtica SIDEC.  
La present convocatòria de subvencions, que pretén complir als  
compromisos derivats de la revisió del Pacte Valencià pel Creixement i  
l'Ocupació 2001-2006 (PAVACE), del qual es deriven les línies essencials  
del Decret 13/2006, de 29 de setembre, del Consell, per a la promoció  
de l'ocupació estable a la Comunitat Valenciana, estableix:  
En el títol I les disposicions comunes de les distintes modalitats  
d'ajudes de foment de l'ocupació pública d'interés social.  
En el títol II es regulen les particularitats de les diferents ajudes  
per a la contractació de desocupats en la realització d'obres d'interés  
general i social:  
1. En el capítol I, s'arrepleguen les subvencions en col·laboració  
amb les corporacions locals (EMCORP).  
2. En el capítol II s'estableixen les ajudes al pla d'actuacions per a  
la millora de l'ocupació rural, actuacions mediambientals (PAMER).  
3. En el capítol III es regulen les subvencions dirigides a òrgans  
de l'administració general de l'Estat i els seus organismes autònoms,  
a entitats autònomes de la Generalitat, universitats i institucions sense  
ànim de lucre, que contracten treballadors desocupats per a la realització  
d'obres i servicis d'interés general i social (EMORGA).  
En virtut d'això, fent ús de les facultats conferides per la Llei  
5/1983, de 30 de desembre, del Govern Valencià i, d'acord amb el que  
estableix el Decret 112/2003, d'11 de juliol pel qual s'aprova el Reglament  
Orgànic i Funcional de la Conselleria d'Economia, Hisenda i  
Ocupació.  
ORDENE  
TÍTOL I  
Disposicions comunes  
CAPÍTOL I  
Disposicions generals  
Article 1. Objecte i àmbit  
La present ordre té com a objecte promoure la generació d'ocupació  
d'interés general i social mitjançant la concessió d'ajudes i subvencions  
a càrrec dels pressupostos de la Generalitat, d'acord amb els  
principis d'objectivitat, concurrència i publicitat, garantint la transparència  
de les actuacions administratives.  
En concret, seran objecte de les subvencions regulades en la present  
ordre, la contractació de treballadors desocupats per a l'execució  
d'obres i servicis d'interés general i social, com a mitjà d'adquisició  
de pràctica professional i millora de l'ocupabilitat que facilite la seua  
inserció laboral, en l'àmbit de la col·laboració amb les entitats descrites  
en l'article 2, d'acord amb la dotació pressupostària que s'assigne  
amb aquest fi.  
Article 2. Beneficiaris de les subvencions  
Podran ser beneficiaris de les subvencions previstes en aquesta  
ordre:  
1. Les corporacions locals, els seus organismes autònoms i entitats  
amb competències en promoció d'ocupació que en depenguen o s'hi  
assimilen la titularitat de les quals corresponga íntegrament a aquestes  
corporacions, dins de l'àmbit territorial de la Comunitat Valenciana  
que, gaudint de capacitat tècnica i de gestió suficients per a l'execució  
del corresponent projecte contracten treballadors desocupats per  
a l'execució d'obres o la prestació de servicis considerats d'interés  
general i social (títol II, capítol I) o per a la realització d'actuacions  
mediambientals (títol II, capítol II).  
Els treballadors desocupats contractats realitzaran obres i servicis  
d'interés general i social que permeten millorar l'ocupabilitat dels  
treballadors desocupats participants, tenint en compte per a això, que  
es corresponguen amb l'estructura dels mercats de treball en l'àmbit  
local i en el general, així com amb la informació que proporcionen  
aquests mercats laborals, les institucions i les organitzacions socials  
més representatives.  
2. Òrgans, organismes autònoms de l'administració general de  
l'Estat, entitats autònomes de la Generalitat, universitats i institucions  
sense ànim de lucre, amb seu a la Comunitat Valenciana que contracten  
treballadors desocupats per a l'execució d'obres o la prestació de  
servicis considerats d'interés general i social, sempre que gaudisquen  
de capacitat tècnica i de gestió suficients per a l'execució del corresponent  
projecte (títol II, capítol III).  
3. Podran obtenir la condició de beneficiari de les subvencions les  
entitats que complisquen els requisits establits en les normes reguladores  
de cada tipus de subvenció i que, hagen de realitzar l'activitat que  
va fonamentar l'atorgament o que es troben en la situació que legitima  
la concessió.  
Quan el beneficiari siga una persona jurídica, els membres associats  
que es comprometen a efectuar la totalitat o part de les activitats  
que fonamenten la concessió de la subvenció en nom o per compte del  
primer tindran igualment la condició de beneficiaris.  
Per a obtenir la condició de beneficiari de subvencions públiques,  
les entitats que concórreguen a la convocatòria no podran estar sotmeses  
en les prohibicions que s'estableixen en l'article 13, apartats 2 i 3  
de la LGS.  
Article 3. Obligacions dels beneficiaris  
Amb independència de les obligacions específiques contemplades  
per a cada programa en aquesta ordre i de les que expressament s'arrepleguen  
en la resolució de concessió, són exigibles les obligacions  
següents:  
a) Realitzar l'activitat o adoptar el comportament que fonamente  
la concessió de la subvenció en la forma i els terminis establits.  
b) Justificar davant de l'òrgan concedent la realització de l'activitat  
o l'adopció del comportament, així com el compliment dels requisits  
i condicions que determinen la concessió o el gaudi d'aquesta; a  
aquests efectes, l'entitat beneficiària durant la duració del programa  
haurà de portar un registre de les actuacions que realitza, amb indicació  
de lloc, data, personal subvencionat que realitza les actuacions i, si  
és el cas, persones ateses.  
c) Comunicar a l'òrgan concedent l'obtenció d'altres subvencions  
o ajudes per a la mateixa finalitat, procedents de qualsevol administració,  
ens públic o privat, així com qualsevol alteració de les condicions  
tingudes en compte per a la concessió de la subvenció que puguen  
donar lloc a la modificació de la resolució de concessió.  
d) Facilitar totes les dades i la informació, en qüestions relacionades  
amb les subvencions concedides, que els siguen requerides pel  
SERVEF  
e) Sotmetre's a les actuacions de control financer de la Intervenció  
General de la Generalitat, i, si és el cas, dels òrgans competents del  
Fons Social Europeu en relació amb les subvencions concedides.  
f) Obligar-se, si és el cas, a justificar la subvenció de l'any anterior.  
g) Adoptar les mesures necessàries per a donar l'adequada publicitat  
del caràcter públic del finançament del programa i, si és el cas,  
d'acord amb el que disposa el Reglament de la Comissió 1.159/2000,  
de 30 de maig (DOCE L 130, de 31 de maig de 2000), sobre informació  
i publicació de les intervencions cofinançades pels Fons Estructurals.  
Els beneficiaris estaran obligats a complir les obligacions que amb  
caràcter general assenyala l'article 14 de la Llei General de Subvencions.  
Article 4. Destinataris finals i requisits dels treballadors a contractar  
1. Els destinataris finals d'aquests programes són els desocupats,  
inscrits com a demandants d'ocupació en els centres SERVEF d'Ocupació  
de la Generalitat.  
Abans de la contractació dels treballadors desocupats, els beneficiaris  
sol·licitaran una oferta d'ocupació al centre SERVEF corresponent.  
2. Les entitats beneficiàries contractaran els treballadors entre els  
facilitats pel centre SERVEF d'Ocupació. A aquest efecte s'utilitzarà  
la modalitat de contractació més adequada que permeta un major  
volum de contractes i de treballadors, sempre que aquestes fórmules  
no impossibiliten o dificulten la realització del projecte.  
3. En el supòsit de baixa d'algun dels treballadors contractats amb  
anterioritat a la finalització de l'obra o servici, es podrà substituir per  
un altre treballador, en el termini d'un mes, entre els enviats inicialment  
pel centre SERVEF d'Ocupació. Si entre els enviats no quedaren  
treballadors, s'aplicarà el procediment dels paràgrafs 1 i 2 d'aquest  
article. Aquesta circumstància haurà de ser comunicada a l'òrgan que  
va concedir la subvenció.  
Article 5. Criteris per a la selecció de treballadors  
1. Els treballadors objecte de les contractacions regulades en  
aquest títol, que reunisquen els requisits establits en l'article 4 de la  
present ordre, se seleccionaran tenint en compte els criteris següents:  
a) Major adequació al lloc de treball oferit.  
b) Condició de discapacitat del demandant d'ocupació, considerant  
el contingut de la Llei 11/2003, de 10 d'abril, de la Generalitat Valenciana,  
sobre l'Estatut de les Persones amb Discapacitat.  
c) Nivell de protecció per desocupació dels possibles beneficiaris.  
d) Existència de responsabilitats familiars, entenent-se per aquestes  
que el treballador desocupat que es contracta tinga a càrrec seu el  
cònjuge, fills menors de vint-i-sis anys, majors discapacitats o menors  
acollits.  
e) La condició de dona i l'edat d'acord amb els criteris establits en  
el Pla Nacional d'Acció per a l'Ocupació.  
f) Qualitat de desocupats que hagen realitzat cursos de formació  
dins del marc de polítiques actives d'ocupació del SERVEF, relacionats  
amb el lloc de treball a subvencionar.  
g) Qualitat de desocupats aturats de llarga duració o desocupats  
amenaçats de desocupació de llarga duració.  
2. Els criteris esmentats s'aplicaran d'acord amb la forma i el procediment  
que es determine per una resolució de la directora general  
del SERVEF, després de la consulta amb l'òrgan de participació institucional  
dels agents socials més representatius.  
Article 6. Destinació i quantia de les subvencions  
1. Les subvencions a atorgar es destinaran al finançament dels costos  
salarials dels treballadors que, reunint els requisits fixats en aquesta  
norma, siguen contractats per a l'execució de les obres o servicis  
d'interés general i social, d'acord amb el que estableixen els articles 4  
i 5 d'aquesta ordre.  
2. La quantia de la subvenció a percebre per les entitats locals sollicitants  
de les ajudes regulades en els capítols I i II, títol II, d'aquesta  
ordre, serà la necessària per a sufragar els costos salarials totals, per  
cada treballador desocupat contractat, inclosa la cotització empresarial  
a la Seguretat Social per tots els conceptes en la mateixa quantitat que  
la fixada per al salari segons el conveni col·lectiu vigent en la data de  
presentació de la sol·licitud, llevat que aquest haja sigut revisat en el  
termini que hi ha entre la sol·licitud i l'aprovació de l'ajuda, i en l'esmentada  
revisió s'establisca el caràcter retroactiu d'aquest.  
3. La quantia màxima de la subvenció a percebre per les entitats  
beneficiàries per a les ajudes previstes en el capítol III, títol II, serà  
igual al resultat de multiplicar el nombre de treballadors desocupats  
contractats pel nombre de mesos de duració del contracte i per l'import  
del mòdul que li corresponga en funció del grup de cotització a  
la Seguretat Social del treballador contractat, d'acord amb el que estableix  
l'apartat 4 d'aquest article.  
4. Els mòduls corresponents a cada grup de cotització dels treballadors  
contractats pels beneficiaris de les subvencions determinats en  
l'article 2.2 d'aquesta ordre, seran els següents:  
- Mòdul A: els costos salarials totals a subvencionar ascendiran  
a una vegada i mitja l'Indicador Públic de Renda d'Efectes Múltiples  
(IPREM) vigent cada any, inclosa la part proporcional de dues pagues  
extraordinàries per un import equivalent cada una a una mensualitat  
de l'IPREM, o la quantia prevista en el conveni col·lectiu d'aplicació  
si aquesta és inferior, així com la corresponent cotització a la Seguretat  
Social per tots els conceptes, per cada treballador contractat en els  
grups de cotització de la Seguretat Social 10 i 11.  
- Mòdul B: els costos salarials totals a subvencionar ascendiran  
a dues vegades l'Indicador Públic de Renda d'Efectes Múltiples  
(IPREM) vigent cada any, inclosa la part proporcional de dues pagues  
extraordinàries per un import equivalent cada una a una mensualitat  
de l'IPREM, o la quantia prevista en el conveni col·lectiu d'aplicació  
si aquesta és inferior, així com la corresponent cotització a la Seguretat  
Social per tots els conceptes, per cada treballador contractat en els  
grups de cotització de la Seguretat Social 9 al 5, ambdós inclusivament.  
- Mòdul C: els costos salarials totals a subvencionar ascendiran  
a tres vegades l'Indicador Públic de Renda d'Efectes Múltiples  
(IPREM) vigent cada any, inclosa la part proporcional de dues pagues  
extraordinàries per un import equivalent cada una a una mensualitat  
de l'IPREM, o la quantia prevista en el conveni col·lectiu d'aplicació  
si aquesta és inferior, així com la corresponent cotització a la Seguretat  
Social per tots els conceptes, per cada treballador contractat en els  
grups de cotització de la Seguretat Social 4 a l'1, ambdós inclusivament.  
5. Les esmentades quanties màximes es reduirà proporcionalment  
en funció de la jornada realitzada, quan els contractes es concerten a  
temps parcial.  
CAPÍTOL II  
Procediment per a la concessió de les ajudes  
Article 7. Forma i termini de presentació de sol·licituds  
1. Les sol·licituds per a l'obtenció de les ajudes regulades en la  
present ordre hauran de dirigir-se al Servici Valencià d'Ocupació i  
Formació (SERVEF), es formalitzaran en model d'imprés normalitzat  
i podran presentar-se en les corresponents direccions territorials  
d'Ocupació del SERVEF, o en qualsevol altra de les formes establides  
en l'article 38 de la Llei 30/1992, de 26 de novembre, de Règim Jurídic  
de les Administracions Públiques i del Procediment Administratiu  
Comú, inclosa la presentació, si és el cas, a través del corresponent  
registre telemàtic, d'acord amb l'article 38.9 de l'esmentada llei, l'article  
7.1 del Decret 18/2004, de 13 de febrer, del Consell de la Generalitat  
Valenciana, de Creació del Registre Telemàtic de la Generalitat i  
l'Ordre de 9 de maig de 2005, de la Conselleria d'Economia Hisenda i  
Ocupació, (DOGV de 25/5/2005), que regula el procediment de tramitació  
telemàtica de sol·licituds de subvencions i presentació de documentació  
en l'àmbit competencial del Servici Valencià d'Ocupació i  
Formació.  
2. Quan la sol·licitud no reunisca els requisits establits en la present  
ordre o no s'hi adjunte la documentació que, d'acord amb aquesta,  
resulte exigible, de conformitat amb el que preveu l'article 71 de la  
Llei 30/1992, de 26 de novembre, de Règim Jurídic de les Administracions  
Públiques i del Procediment Administratiu Comú, en la redacció  
donada per la Llei 4/1999, de 13 de gener, es requerirà l'entitat sollicitant  
perquè en el termini de deu dies esmene la falta o aporte els  
documents preceptius, amb indicació que, si no ho fera així, es considerarà  
que desisteix de la seua petició, després de la resolució que  
haurà de ser dictada en els termes que preveu l'article 42 de l'esmentada  
llei.  
3. El termini per a presentació de sol·licituds serà de 30 dies naturals  
a comptar des de l'endemà de la publicació de la present ordre en  
el Diari Oficial de la Generalitat.  
Article 8. Documentació complementària  
A) Les sol·licituds presentades d'acord amb el que estableix l'article  
7 d'aquesta ordre, que hauran d'anar firmades pel representant  
legal de l'organisme o entitat, hauran d'anar acompanyades, amb  
caràcter general, de la documentació següent:  
1. Memòria de l'actuació a realitzar, que es presentarà en model  
normalitzat facilitat pel SERVEF, i que haurà de reunir, en tot cas, els  
requisits establits per a cada programa en la present ordre.  
En aquesta memòria s'haurà d'indicar els projectes o les actuacions  
per a les quals se sol·licita ajuda, per ordre de prioritat, si és el cas.  
En els supòsits de realització d'obres, la memòria incorporarà el  
projecte i els plànols quan el tipus d'obra així ho exigisca.  
2. Dades de domiciliació bancària segons el model facilitat per a  
això (fitxa de manteniment de tercers), excepte si s'ha presentat amb  
anterioritat davant del SERVEF i no n'hi ha hagut variació; en aquest  
cas s'indicarà el compte en què es realitzarà l'ingrés.  
B) A més, amb caràcter particular:  
1. Si l'entitat sol·licitant de la subvenció és una corporació local o  
entitat que en depenga o s'hi vincule, també caldrà aportar:  
a) Certificat del secretari de la corporació local o òrgan equivalent  
de l'acord d'aprovació del projecte de l'obra o servici per a la qual se  
sol·licita la subvenció.  
b) Certificat del secretari de la corporació local o òrgan equivalent  
en què conste la disposició de finançament per a les partides pressupostàries  
que han de ser finançades per la corporació.  
2. Si l'entitat sol·licitant és una entitat sense ànim de lucre o corporació  
de dret públic, haurà d'adjuntar a més:  
a) Còpia compulsada de l'escriptura pública de constitució i dels  
estatuts de l'entitat sol·licitant en què resulte acreditada l'absència  
d'ànim de lucre, en els supòsits en què la sol·licitant fóra una entitat  
d'aquesta naturalesa,  
b) Còpia compulsada de la targeta d'identificació fiscal.  
c) Còpia compulsada del DNI de la persona que, en nom i representació  
de l'entitat, sol·licita la concessió de la subvenció, així com  
original o còpia compulsada del mandat o poder de representació, per  
a actuar en nom i representació d'aquesta.  
d) Autorització expressa al SERVEF per a demanar respectivament  
davant de l'Agència Estatal de l'Administració Tributària, la  
conselleria d'Economia, Hisenda i Ocupació i la Tresoreria General  
de la Seguretat Social, la documentació acreditativa de trobar-se el sollicitant  
al corrent en les obligacions tributàries i de la Seguretat Social,  
en els termes establits en l'Ordre de 30 de maig de 1996 de la Conselleria  
d'Economia i Hisenda i en el Reial Decret 887/2006, de 21  
de juliol, pel qual s'aprova el Reglament de la Llei 38/2003, de 17 de  
novembre del 2003, General de Subvencions. La validesa dels certificats  
haurà d'estendre's al moment de l'atorgament de l'ajuda.  
En el supòsit de falta d'autorització, hauran de presentar-se certificats  
originals positius de l'Agència Estatal de l'Administració Tributària,  
la conselleria d'Economia, Hisenda i Ocupació i la Tresoreria  
General de la Seguretat Social, expressius d'estar al corrent en el compliment  
de les obligacions fiscals i amb la Seguretat Social, la validesa  
dels quals haurà d'estendre's a la data d'atorgament de l'ajuda.  
e) Declaració responsable del representant legal de l'entitat sollicitant  
que aquesta no es troba sotmesa a les prohibicions per a obtenir  
la condició de beneficiari de subvencions establides en l'article 13,  
apartats 2 i 3 de la LGS.  
Article 9. Instrucció i procediment de concessió  
1. La concessió de les ajudes es tramitarà en règim de concurrència  
competitiva, en els termes establits en el títol I de la Llei 38/2003,  
17 de novembre, General de Subvencions.  
2. La instrucció del procediment de concessió de subvencions correspondrà  
a la direcció territorial d'Ocupació del SERVEF.  
Després de l'avaluació i l'examen de les sol·licituds, la comissió  
de valoració a què es fa referència en els apartats 3 i 4 d'aquest mateix  
article, d'acord amb els criteris i requisits establits per a cada una de  
les ajudes arreplegades en la present ordre, emetrà un informe en què  
es concrete el resultat de l'avaluació efectuada. L'informe determinarà  
els projectes seleccionats, així com l'import de l'ajuda que individualment  
s'ha assignat a cada un, d'acord amb la disponibilitat pressupostària.  
L'òrgan instructor, a la vista de l'expedient i de l'informe de la  
comissió de valoració, formularà la corresponent proposta de resolució  
per a ser remesa a l'òrgan competent.  
3. La comissió de valoració esmentada en el punt anterior estarà  
formada per cinc membres amb la composició següent: president, el  
cap de l'Àrea de Foment d'Ocupació o persona en qui delegue; quatre  
vocals: un per cada servici territorial de Foment d'Ocupació i un cap  
de servici de l'Àrea de Foment d'Ocupació, que actuarà com a secretari,  
o persones en qui aquests deleguen.  
4. Aquesta Comissió de Valoració, en tant que òrgan col·legiat,  
s'ajustarà en el funcionament al règim establit en els articles 22 a 29  
de la Llei 30/1992, de 26 de novembre, de Règim Jurídic de les Administracions  
Públiques i del Procediment Administratiu Comú. Aquest  
òrgan podrà ser assessorat per experts externs al SERVEF, especialment  
en el cas del Programa d'Ajudes a les Actuacions Mediambientals  
(PAMER).  
5. L'òrgan competent per a la tramitació de les sol·licituds podrà  
demanar dels interessats l'aportació addicional d'altres documents o  
dades aclaridores que considere necessaris per a resoldre sobre la sollicitud  
presentada.  
6. Serà requisit per a la concessió i el pagament de les subvencions  
que els beneficiaris o entitats col·laboradores no siguen deutors per  
resolució ferma de procedència de reintegrament en els termes establits  
en l'article 21 del Reial Decret 887/2006.  
Article 10. Resolució i recursos  
1. La competència per a conéixer i resoldre sobre les sol·licituds  
formulades correspon a la directora general del SERVEF o òrgan en  
què delegue.  
2. El termini màxim per a resoldre i notificar la resolució procedent  
serà de sis mesos a comptar des de la presentació de la sol·licitud  
en qualsevol dels registres d'entrada del SERVEF, en el supòsit, que  
aquesta s'efectuara una vegada publicada la resolució per la qual es  
dóna publicitat a les línies de crèdit i a l'import global màxim destinat  
a la concessió d'ajudes previstes en la present convocatòria. En cas  
contrari, el termini s'iniciarà a partir de l'endemà de la publicació.  
3. Transcorregut el termini anterior sense que s'haja dictat i notificat  
resolució expressa, s'entendrà desestimada la pretensió per silenci  
administratiu, de conformitat amb el que preveu l'article 44 de la Llei  
30/1992, de 26 de novembre, de Règim Jurídic de les Administracions  
Públiques i del Procediment Administratiu Comú, en la redacció  
donada per la Llei 4/1999, de 13 de gener, en relació amb el que disposa  
l'article 55 de la Llei 9/2001, de 27 de desembre, de Mesures  
Fiscals, de Gestió Administrativa i d'Organització de la Generalitat; i  
això sense perjuí que subsistisca l'obligació legal de resoldre sobre la  
petició formulada.  
4. Quan l'import de la proposta provisional de la subvenció siga  
inferior al que figura en la sol·licitud presentada, es podrà demanar al  
beneficiari la reformulació de la seua sol·licitud per a ajustar els compromisos  
i les condicions a la subvenció atorgable.  
5. La resolució de concessió de les ajudes fixarà expressament la  
quantia concedida, i incorporarà, si és el cas, les condicions, obligacions  
i determinacions a què haja de subjectar-se l'entitat beneficiària, i  
serà notificada als interessats en els termes que preveu l'article 58 de  
la Llei 30/1992 abans mencionada.  
6. Si després de la resolució de les ajudes i una vegada esgotada  
la dotació inicial, es produïren minoracions en les ajudes concedides  
com a conseqüència de l'alteració de les circumstàncies dels projectes  
aprovats, de l'incompliment de les condicions i terminis establits en la  
resolució, de la falta de justificació de les despeses realitzades o altres  
circumstàncies, i es genera per això un crèdit disponible, aquest crèdit  
podrà ser utilitzat per a la mateixa línia en les sol·licituds que complisquen  
tots els requisits, van ser valorades positivament i no van poder  
ser ateses per falta de disponibilitat pressupostària.  
7. Les resolucions que es dicten a l'empara de la present ordre  
esgotaran la via administrativa, i contra aquestes podrà interposarse  
un recurs contenciós administratiu davant de la Sala Contenciosa  
Administrativa del Tribunal Superior de Justícia de la Comunitat  
Valenciana en el termini de dos mesos a comptar des de l'endemà de  
la notificació de la resolució, d'acord amb el que estableixen els articles  
10.1.a) i 46.1 de la Llei 29/1998, de 13 de juliol, Reguladora de la  
Jurisdicció Contenciosa Administrativa, o, potestativament, un recurs  
de reposició davant de l'òrgan que va dictar la resolució en el termini  
d'un mes, computat en els termes ja dits, de conformitat amb el que  
disposen els articles 116 i 117 de la Llei 30/1992, de Règim Jurídic de  
les Administracions Públiques i del Procediment Administratiu Comú,  
en la redacció donada per la Llei 4/1999, de 13 de gener, sense perjuí  
que els interessats puguen presentar-ne, si és el cas, qualsevol altre que  
consideren procedent. Quan l'administració local interessada hi interpose  
un recurs contenciós administratiu, podrà efectuar un requeriment  
previ, davant de l'òrgan competent en el termini de dos mesos que es  
computaran a partir de l'endemà de la notificació en els termes que  
preveu l'article 44 de la Llei 29/1998.  
8. En el cas de desestimació per silenci administratiu podrà interposar-  
se idèntic recurs en el termini de sis mesos a comptar des que  
haguera finalitzat el termini que, per a dictar i notificar la resolució  
expressa, que es menciona en l'apartat 2 d'aquest article, de conformitat  
amb el que preveu l'article 46.1 de la Llei 29/1998, de 13 de juliol,  
Reguladora de la Jurisdicció Contenciosa Administrativa.  
Article 11. Resolució de pagament i resolució d'incidències  
L'òrgan competent per a efectuar el reconeixement d'obligacions  
i la proposta de pagament de la subvenció així com per a resoldre les  
incidències que es produïsquen després de la concessió de les ajudes,  
serà el director territorial d'Ocupació corresponent, per delegació de la  
directora general del SERVEF.  
Article 12. Termini de justificació  
La justificació haurà de realitzar-se en el termini que especifique  
la resolució de concessió i, com a màxim, fins al 20 de novembre de  
2007.  
Si per causes motivades com cal, el beneficiari de la subvenció  
presentara la justificació després del termini assenyalat es podrà  
detraure de la subvenció concedida la quantia corresponent al nombre  
de dies que hagen originat el retard.  
En el cas que els beneficiaris siguen corporacions locals o entitats  
que en depenguen i sobrevinguen causes excepcionals, justificades  
com cal, que determinen la impossibilitat d'execució dins de l'exercici  
2007, el pagament de la totalitat de la subvenció es realitzarà amb  
anterioritat al 31 de desembre de 2007, i les entitats beneficiàries hauran  
de presentar prèviament, com a màxim fins al 20 de novembre de  
2007, la documentació que acredite la iniciació de l'obra o servici.  
Article 13. Seguiment i control de les ajudes  
1. Correspondrà a la Direcció General del SERVEF, per si mateixa  
o a través de les direccions territorials d'Ocupació del SERVEF, dur  
a terme la funció de control de les subvencions concedides, així com  
l'avaluació i el seguiment dels programes regulats en aquesta ordre.  
2. Per a la realització d'aquestes funcions s'utilitzaran tots els mitjans  
que estiguen a disposició del SERVEF, fins i tot la contractació  
amb tercers i la col·laboració, en el marc que siga procedent, amb la  
Inspecció de Treball i Seguretat Social.  
3. A efectes de difusió pública, les obres o servicis que es realitzen  
sobre la base d'aquesta ordre hauran de ser identificats convenientment  
per cada municipi o entitat beneficiària de la subvenció, d'acord  
amb les característiques de l'actuació, de manera que en les obres o  
servicis conste, de manera expressa, la col·laboració del SERVEF.  
En cas de les ajudes dirigides a les corporacions locals i a entitats  
sense ànim de lucre cofinançades pel Fons Social Europeu, seran  
objecte de publicitat les actuacions d'acord amb el que disposa el  
Reglament de la Comissió 1159/2000, de 30 de maig (DOCE L 130,  
de 31 de maig de 2000), sobre informació i publicació de les intervencions  
cofinançades pels Fons Estructurals.  
4. El beneficiari estarà obligat a sotmetre's a les actuacions de  
control financer de la Intervenció General. A aquests efectes haurà de  
disposar dels llibres comptables, els registres diligenciats i la resta de  
documents auditats com cal en els termes exigits per la legislació mercantil  
i sectorial aplicable al beneficiari en cada cas. Així mateix, estarà  
obligat a conservar els documents justificatius de l'aplicació dels fons  
rebuts, inclosos els documents electrònics, mentre puguen ser objecte  
de les actuacions de comprovació i control. De la mateixa manera, el  
beneficiari haurà de complir amb l'obligació de col·laboració amb el  
control financer de conformitat amb el que disposa l'article 46 de la  
Llei 38/2003, de 17 de novembre, General de Subvencions.  
5. En la concessió de futures ajudes de programes de foment  
d'ocupació es tindrà en compte el grau de compliment de les actuacions  
programades.  
Article 14. Concurrència de subvencions  
L'import de les ajudes o subvencions previstes en la present ordre  
no podrà ser, en cap cas, d'una quantia que, aïlladament o en concurrència  
amb subvencions o ajudes d'altres administracions públiques o  
d'altres ens públics o privats, nacionals o internacionals, supere el cost  
de la contractació dels treballadors subvencionats, incloses les cotitzacions  
a la Seguretat Social.  
Article 15. Modificació de la subvenció i reintegrament de les ajudes  
concedides  
1. Tota alteració de les condicions tingudes en compte per a la  
concessió de la subvenció, i en tot cas l'obtenció concurrent de subvencions  
o ajudes atorgades per altres administracions o ens públics o  
privats, podrà donar lloc a la modificació de la resolució de concessió.  
2. L'incompliment pel beneficiari de qualsevol dels requisits, les  
condicions i la resta de circumstàncies que van donar lloc a l'atorgament  
de la subvenció, la variació de la finalitat de l'actuació o la falta  
de justificació d'aquesta, així com la concurrència d'altres causes arreplegades  
per l'article 37 de la Llei 38/2003, de 17 de novembre, General  
de Subvencions, donarà lloc a la incoació, per l'òrgan competent  
per a la concessió de les ajudes, del corresponent expedient, que podrà  
finalitzar, si és el cas, amb la resolució de la subvenció i l'obligació  
de reintegrar les ajudes percebudes i els interessos de demora des del  
moment del pagament de la subvenció. La tramitació del procediment  
s'ajustarà al que preveuen els articles 41 a 43 de l'esmentada Llei  
General de Subvencions.  
Donaran lloc a l'obligació de reintegrar, totalment o parcialment,  
les quantitats percebudes, així com l'exigència de l'interés de demora,  
des de la data del pagament de la subvenció fins que s'acorde la procedència  
del reintegrament d'aquesta, els casos previstos en l'article 37  
de l'esmentada llei i de conformitat amb el que estableixen els articles  
91, 92 i 93 del Reial Decret 887/2006.  
3. El que disposen els paràgrafs precedents s'aplicarà sense perjuí  
de la possible qualificació dels fets com a infracció administrativa i de  
la incoació del corresponent procediment sancionador, de conformitat  
amb el que disposen els articles 52 i següents de l'esmentada Llei  
General de Subvencions, i el títol IV del Reial Decret 887/2006, de 21  
de juliol.  
4. El procediment de reintegrament de subvencions es regirà pel  
que disposa la Llei 30/1992, de 26 de novembre, de Règim Jurídic de  
les Administracions Públiques i del Procediment Administratiu Comú,  
i es portarà a efecte d'acord amb el procediment establit en el capítol  
II del títol III del Reial Decret 887/2006, pel que disposa el capítol II  
del títol II de la Llei 38/2003, General de Subvencions i de conformitat  
amb els articles 9 i 10 de l'Ordre TAS 816/2005, de 21 de març, ja  
esmentada.  
Article 16. Avaluació de les actuacions subvencionades  
Una vegada finalitzat l'exercici pressupostari, l'entitat beneficiària,  
en el termini de dos mesos, entregarà en les direccions territorials  
d'Ocupació del SERVEF, un informe descriptiu dels objectius aconseguits  
com a conseqüència de les activitats subvencionades que n'acrediten  
l'eficàcia, amb especificació de les obres i servicis realitzats, els  
contractes subscrits i la pràctica professional adquirida pels treballadors.  
Així mateix, l'entitat beneficiària queda obligada a facilitar tota la  
informació que siga necessària i en la forma que determine la Direcció  
General del SERVEF a fi de realitzar l'avaluació dels objectius aconseguits  
com a conseqüència de les activitats subvencionades.  
En el tercer trimestre de cada any el SERVEF avaluarà l'eficàcia  
dels programes públics d'ocupació regulats en aquesta ordre, en els  
termes que es determine per la Direcció General del SERVEF.  
Article 17. Rendiments financers  
D'acord amb el que preveu l'article 19.5 de la Llei 38/2003, de 17  
de novembre, General de Subvencions, els rendiments financers que  
es generen pels fons lliurats als beneficiaris, no incrementaran l'import  
de la subvenció concedida, a causa de l'escassa quantia d'aquests,  
de la dificultat de ser aplicats a les activitats subvencionades i fer-ne  
el seguiment i control. El que s'ha preceptuat en aquest article, en tot  
cas, no s'aplicarà en els supòsits en què el beneficiari siga una administració  
pública.  
TÍTOL II  
Programes d'ocupació pública d'interés social  
CAPÍTOL I  
Programa de subvencions en l'àmbit de col·laboració amb les  
corporacions locals per a la contractació de treballadors desocupats  
en la realització d'obres i servicis d'interés general i social  
(EMCORP)  
Article 18. Requisits i criteris per a la selecció de les obres i servicis  
1. Les obres i servicis a realitzar, sobre la base de la col·laboració  
entre el SERVEF i les entitats sol·licitants, hauran de complir els  
requisits següents:  
a) Que es tracte d'obres i de servicis d'interés general i social i  
siguen competència de les corporacions locals, incloses aquelles obres  
i servicis que es realitzen sobre béns immobles que posen les entitats  
sol·licitants a disposició del SERVEF.  
b) Que siguen executats per les entitats sol·licitants en règim d'administració  
directa.  
c) Que la duració dels projectes no supere els nou mesos des de la  
data d'inici.  
d) Que en l'execució o la prestació s'afavorisca la formació i pràctica  
professionals dels desocupats.  
e) Que el percentatge mínim de treballadors desocupats a ocupar  
en la realització de l'obra o servici siga del 75%.  
f) Que les obres i servicis es puguen executar totalment dins de  
l'any natural de l'exercici pressupostari, llevat que concórreguen causes  
excepcionals, justificades com cal, que determinen la impossibilitat  
d'execució en aquest termini; en aquest cas, podran ser aprovades  
les obres i servicis sempre que puguen quedar finalitzades dins dels sis  
primers mesos de l'exercici pressupostari següent.  
g) Que l'entitat sol·licitant de la subvenció dispose d'assignació  
pressupostària suficient per a fer-se càrrec de les partides pressupostàries  
no subvencionades pel SERVEF per a la realització de l'obra o  
servici de què es tracte, la qual cosa s'acreditarà mitjançant la corresponent  
certificat de l'entitat.  
El SERVEF considerarà, en tot cas, que l'entitat sol·licitant compta  
amb l'assignació pressupostària corresponent quan haja sigut sollicitat  
i obtingut del Banc de Crèdit Local d'Espanya o altres institucions  
financeres un crèdit complementari per a ser realitzats.  
h) Que, en el cas que les obres o servicis siguen executats en una  
zona o localitat amb cicles d'ocupació estacional, siguen realitzades  
preferentment en períodes de baix nivell de contractació.  
2. Entre les obres i servicis que complisquen els requisits de  
l'apartat anterior, s'hi donarà preferència:  
a) A les que sent de major interés general i social es realitzen preferentment  
en alguna de les activitats següents:  
- servicis d'utilitat col·lectiva, com ara millora de l'habitatge,  
revaloració d'espais públics urbans, transports col·lectius, servicis de  
proximitat, així com activitats que afecten la gestió de residus, gestió  
d'aigües, protecció i manteniment de zones naturals així com les que  
incidisquen directament o indirectament en el control de l'energia.  
- servicis d'oci i culturals, com ara promoció del turisme, desenvolupament  
cultural local, promoció de l'esport i sector audiovisual.  
- servicis personalitzats de caràcter quotidià, com ara atenció de  
xiquets, prestació de servicis a domicili a persones incapacitades o  
majors, ajuda a joves en dificultat i amb desarrelament social.  
b) Als projectes que, en la realització, permeten la creació d'un  
nombre més gran de llocs de treball i hi donen suport.  
c) Als que acrediten un major nivell d'inserció laboral, bé mitjançant  
la incorporació directa dels treballadors a l'entitat sol·licitant a la  
finalització del projecte o en el termini que s'acorde entre el SERVEF  
i l'entitat sol·licitant o empresa adjudicatària, o qualsevol altra fórmula  
de previsió d'inserció laboral, que, sent objectivable, el SERVEF  
considere suficient.  
d) Projectes que compten, si és el cas, amb el finançament de les  
entitats sol·licitants per a realitzar accions complementàries que milloren  
l'eficàcia d'aquest programa, tenint en compte l'esforç inversor  
per a cada supòsit.  
3. La Comissió de Valoració procedirà a l'anàlisi de les sol·licituds  
rebudes, per a procedir al repartiment de les ajudes entre les distintes  
entitats sol·licitants, tenint en compte els criteris de preferència fixats  
en l'apartat anterior, a aquests efectes i mitjançant una instrucció de la  
directora general del SERVEF es considerarà el nivell i l'evolució de  
la desocupació dels municipis, els factors demogràfics, la dinàmica del  
mercat laboral, (ofertes d'ocupació, existència de sectors econòmics en  
reestructuració, etc.), així com les circumstàncies derivades d'aspectes  
estacionals o conjunturals quan les circumstàncies ho aconsellen. Es  
donarà publicitat de la instrucció de la directora general, a través de la  
pàgina web del SERVEF.  
Article 19. Documentació específica  
La memòria que, conforme a l'article 8 d'aquesta ordre, han de  
presentar les entitats sol·licitants, arreplegarà, almenys, els aspectes  
següents:  
1. Denominació concreta de l'obra o servici corresponent.  
2. Nombre total de treballadors necessaris per a l'execució de  
l'obra o servici.  
3. Nombre de treballadors a ocupar procedents de la situació de  
desocupat i percentatge que representa sobre el total dels treballadors  
a ocupar en l'execució de l'obra o servici.  
4. Cost total pressupostat de l'obra o servici.  
5. Cost total pressupostat de la mà d'obra de treballadors desocupats.  
6. Dates previstes per al començament i terminació de l'obra o servici.  
7. Subvenció que se sol·licita al SERVEF.  
8. Nombre de llocs de treball permanents que es crearan amb  
l'execució de l'obra o servici i la justificació.  
9. Grau en què s'afavoreix la formació i pràctica professional dels  
treballadors.  
10. Modalitats de contractació i nombre de treballadors afectats  
per cada modalitat.  
Article 20. Inici de les obres o servicis  
El començament de l'obra o servici s'acreditarà mitjançant la presentació  
per l'entitat beneficiària en el termini de 30 dies naturals des  
de la data d'inici efectiva, del document de certificat d'inici, firmat  
pel secretari de l'ajuntament o òrgan equivalent, en model normalitzat,  
davant de la direcció territorial d'Ocupació corresponent, amb la  
possible utilització de l'aplicació informàtica SIDEC. En els casos de  
força major o causes justificades com cal que donen lloc al retard del  
començament de l'obra o servici previst en la memòria, el nou termini  
d'execució no podrà superar l'assenyalat en la lletra f) del número 1  
de l'article 18 d'aquesta ordre.  
Article 21. Liquidació de les ajudes  
1. Rebut el certificat d'inici previst en l'article anterior, el SERVEF  
transferirà a l'entitat beneficiària corresponent una quantitat  
equivalent al 50% del total de la subvenció atorgada.  
2. El 50% restant es transferirà quan l'entitat beneficiària haja certificat  
la despesa de la primera bestreta en les partides per a què va ser  
destinada o quan haja justificat la totalitat de les despeses efectivament  
realitzades en concepte de salaris i Seguretat Social, d'acord amb el  
que estableix l'article 22 de la present ordre.  
3. Els esmentats percentatges de bestreta podran variar en funció  
dels límits màxims que autoritze la Llei de Pressupostos de la Generalitat.  
Article 22. Finalització de les obres i servicis  
Finalitzada l'obra o servici, l'entitat beneficiària haurà de justificar  
la subvenció concedida a la direcció territorial d'Ocupació corresponent,  
en el termini màxim de dos mesos de la finalització, tenint en  
compte els límits de termini de justificació establits en l'article 12 de  
la present ordre.  
La justificació es realitzarà mitjançant el compte justificatiu de la  
despesa realitzada, d'acord amb el que estableix l'article 69 del Reial  
Decret 887/2006, que contindrà segons el que preveu l'article 72 la  
documentació següent:  
1. Informe de fi d'obra o servici, en model normalitzat.  
2. Una memòria d'actuació justificativa del compliment de les  
condicions imposades en la concessió de la subvenció, amb indicació  
de les activitats realitzades i dels resultats obtinguts, amb especial  
referència a l'ocupació, incloent-hi un model normalitzat.  
3. Una memòria econòmica justificativa del cost de les activitats  
realitzades mitjançant el certificat de despesa final, igualment en  
model normalitzat, subscrit pel secretari de la corporació local, que  
contindrà la relació dels treballadors contractats així com el cost salarial  
detallat de cada un d'ells, podrà presentar-se a través de l'aplicació  
informàtica SIDEC, que entregarà el SERVEF als beneficiaris de  
les ajudes, i, si és el cas, el justificant del reintegrament dels fons no  
utilitzats.  
4. Una relació detallada d'altres ingressos o subvencions que  
hagen finançat l'activitat subvencionada amb indicació del concepte,  
l'import, i la procedència, o si és el cas, declaració del responsable de  
l'entitat de no haver percebut altres ingressos que financen l'activitat  
subvencionada.  
El reintegrament identificarà necessàriament, amb claredat, l'entitat  
beneficiària i la denominació de les obres o servicis en què es va  
contractar treballadors desocupats, a l'efecte de les subvencions atorgades.  
L'esmentada documentació podrà presentar-se, si és el cas, a través  
de registre telemàtic.  
No podran concedir-se altres ajudes en el mateix exercici ni en  
exercicis posteriors fins que no s'haja procedit al reintegrament dels  
fons no utilitzats.  
CAPÍTOL II  
Ajudes a les actuacions mediambientals (PAMER)  
Article 23. Accions susceptibles de suport  
1. Les ajudes previstes en el present capítol aniran destinades a la  
contractació de treballadors per a realització de tasques que, complint  
amb els requisits i criteris establits per l'article 18, apartat 1 d'aquesta  
ordre, estiguen relacionades amb la millora de l'entorn natural i siguen  
promogudes per les entitats locals de la Comunitat Valenciana, especialment  
les següents:  
a) Desbrossament selectiu de matoll, a muntanya poblada d'arbres.  
b) Poda i aclarida d'arbratge.  
c) Manteniment i millora de:  
- Tallafocs  
- Faixes de protecció  
- Camins forestals  
- Sendes  
- Àrees recreatives a muntanyes públiques  
d) Manteniment de basses per a tasques d'extinció d'incendis  
forestals.  
e) Neteja i condicionament de llits i riberes de barrancs i rius.  
f) Conservació de sòls.  
2. Juntament amb els costos salarials i de Seguretat Social corresponents  
als treballadors contractats d'acord amb el que disposen els  
articles 4 i 5 d'aquesta ordre, se subvencionarà l'adquisició d'equips  
de protecció individual (EPI) i la inversió en immobilitzat material que  
siguen necessaris per al desenvolupament de les tasques a realitzar.  
A rticle 24. Quantia de les subvencions  
La quantia de la subvenció que hagen de percebre les entitats  
sol·licitants serà l'establida en l'article 6 d'aquesta ordre, i a més les  
següents:  
a) Per a l'adquisició dels equips de protecció individual (EPI),  
material no inventariable, la subvenció màxima que es concedirà serà  
de 200 euros per cada lloc de treball subvencionat. Tindran la consideració  
d'EPI a l'efecte de la present subvenció els materials següents:  
ulleres, cascos, pantalons, pantalles, orelleres, guants, botes i jupetins  
amb logotip identificatiu.  
b) La quantia de les subvencions que s'haja de concedir per a l'adquisició  
d'immobilitzat material es determinarà per la Direcció General  
del SERVEF, d'acord amb els criteris de valoració estimats per la  
Comissió de Valoració entre els establits en l'article 27 de la present  
ordre.  
A causa de l'especialitat de les tasques objecte de subvenció assenyalades  
per l'article 23 de la present ordre, es considerarà immobilitzat  
material, a l'efecte de subvenció, el material següent: desbrossadores,  
motoserres, trituradores, peladores i ferramentes manuals. Com a  
ferramentes manuals se subvencionaran únicament les següents: aixades,  
destrals, podalls, pics, pales, forques, rastells i serres.  
Article 25. Requisits específics dels treballadors  
1. La contractació dels treballadors s'ajustarà al que estableixen els  
articles 4 i 5 d'aquesta ordre quant a requisits i col·lectius. No obstant  
això, sense perjuí del que s'estableixen en aquests articles i d'acord  
amb la legislació vigent l'edat mínima de contractació serà de 18 anys.  
2. Els treballadors s'integraran en brigades de treball, que estaran  
formades per un mínim de cinc treballadors, dels quals almenys quatre  
hauran de ser desocupats. Únicament seran objecte de subvenció els  
treballadors desocupats contractats.  
3. El mínim de components assenyalat en l'apartat anterior haurà  
de mantenir-se durant tot el període subvencionat, circumstància que  
si no es compleix donarà lloc a la corresponent minoració de la subvenció.  
4. Tots els treballadors que componen la brigada iniciaran els treballs  
objecte de subvenció el mateix dia.  
Article 26. Documentació específica  
1. Les sol·licituds presentades d'acord amb el que estableix l'article  
7.1 de la present ordre hauran d'anar subscrites per l'alcalde president  
de l'entitat local, i s'hi adjuntarà necessàriament, a més de la  
documentació exigida en l'article 8, el plànol o croquis que facilite la  
localització geogràfica detallada de cada una de les actuacions.  
La memòria exigida en l'article 8.A) d'aquesta ordre tindrà la conformitat  
de l'agent o tècnic forestal o mediambiental i, si és el cas,  
del guarda fluvial de la demarcació, o dels seus respectius superiors  
jeràrquics.  
2. Serà de l'exclusiva responsabilitat de les entitats locals beneficiàries,  
l'obtenció prèvia de les corresponents autoritzacions i/o permisos  
dels titulars públics o privats dels predis afectats pels treballs quan  
siga procedent.  
Article 27. Criteris de valoració de les sol·licituds  
1. La Comissió de Valoració tindrà en compte com a criteris per a  
valorar les sol·licituds, a més dels assenyalats en l'article 18, apartat  
2, lletres b), c) i d), i els que establisca, si és el cas, la instrucció de  
la directora general del SERVEF determinada en l'article 18. 3, de la  
present ordre, els següents:  
a) La superfície forestal del terme municipal i/o el valor ecològic.  
b) Els sistemes previstos d'eliminació de residus generats.  
c) Rendiments de treball previstos per a cada una de les tasques.  
d) Desocupació, per sectors, existent en el municipi.  
e) Ajudes concedides i actuacions realitzades en anteriors programes  
PAMER.  
f) Nivell d'equipament en maquinària, materials i la resta d'immobilitzat  
material per a l'execució de les activitats objecte de subvenció  
i, en particular, vehicles de transport.  
g) Interés de les actuacions amb vista a aconseguir una millor  
defensa davant dels incendis forestals.  
2. Per a l'adequada valoració dels criteris assenyalats en l'apartat  
anterior, les entitats sol·licitants hauran de facilitar, si és el cas, al  
SERVEF les dades corresponents juntament amb la sol·licitud de subvenció  
Article 28. Liquidació de les ajudes  
Presentat el certificat d'inici d'obres i servicis, firmat pel secretari  
de l'ajuntament o òrgan equivalent, en model normalitzat, es podrà  
transferir a l'entitat beneficiària, en concepte de contractació, la quantitat  
corresponent, d'acord amb el que estableix l'article 21 de la present  
ordre.  
La liquidació de l'immobilitzat material i d'equips de protecció  
individual, es realitzarà a partir de l'inici de les obres o servicis, una  
vegada presentades les factures corresponents a les despeses efectuades,  
amb la documentació acreditativa del pagament, i com a data límit  
el 20 de novembre de 2007.  
Article 29. Finalització de les tasques  
Una vegada finalitzades les tasques, s'aplicarà el que disposa l'article  
22 de la present ordre.  
CAPÍTOL III  
Programa de subvencions en l'àmbit de la col·laboració amb òrgans,  
organismes autònoms de l'administració general de l'Estat; amb  
les entitats autònomes de la Generalitat; universitats, i institucions  
sense ànim de lucre, amb seu a la Comunitat Valenciana, per a la  
contractació de treballadors desocupats, per a la realització d'obres i  
servicis d'interés general i social (EMORGA)  
Article 30. Requisits i criteris per a la selecció de les obres i servicis  
1. Les obres i servicis a realitzar hauran de complir els requisits  
següents:  
a) Que siguen obres o servicis que s'executen preferentment entre  
les activitats i ocupacions que es determinen en la Resolució de 6  
d'octubre de 2005, del Servici d'Ocupació Estatal, per la qual es dóna  
publicitat a les activitats i ocupacions que es consideren prioritàries  
per a l'aprovació de projectes d'interés general i social de l'Ordre de  
19 de desembre de 1997, del Ministeri de Treball i Afers Socials, i que  
s'indiquen en l'annex a aquesta ordre.  
b) Que siguen executats per les entitats sol·licitants en règim d'administració  
directa.  
c) Que, en l'execució o la prestació, s'afavorisca la formació i  
pràctica professionals de desocupats.  
d) Que la duració dels projectes no supere els nou mesos des de la  
data d'inici, que s'hauran d'efectuar dins de l'exercici en què s'aproven,  
llevat que concórreguen causes excepcionals, justificades com  
cal, que determinen la impossibilitat d'execució en aquest termini;  
en aquest cas, podran ser aprovades les obres o servicis sempre que  
puguen quedar finalitzades dins dels sis primers mesos de l'exercici  
següent.  
2. Entre les obres i servicis que complisquen els requisits de l'apartat  
anterior, es farà una selecció en què es donarà major preferència a:  
a) Projectes de major interés general i social.  
b) Projectes que acrediten un major nivell d'inserció laboral,  
bé mitjançant incorporació directa dels treballadors a l'entitat collaboradora  
a la finalització del projecte o en el termini que s'acorde  
entre l'entitat col·laboradora i el SERVEF o bé mitjançant qualsevol  
altra fórmula d'inserció laboral que el SERVEF considere suficient.  
c) Projectes cofinançats per les entitats sol·licitants.  
3. En cap cas seran objecte de subvenció aquelles sol·licituds presentades  
per les institucions sense ànim de lucre amb la finalitat d'executar  
obres.  
Article 31. Inici de les obres o servicis  
El començament de l'obra o servici s'acreditarà mitjançant la  
presentació per l'entitat beneficiària en el termini de 30 dies naturals  
des de la data d'inici efectiva, del document de certificat de l'inici, en  
model normalitzat, subscrit pel representant de l'entitat, davant de la  
direcció territorial d'Ocupació corresponent, amb indicació del nombre  
de treballadors desocupats contractats per a aquella.  
Article 32. Liquidació de les ajudes  
1. Rebut el certificat d'inici d'obra o servici, previst en l'article  
anterior, acreditatiu de les contractacions realitzades i que els treballadors  
contractats i els contractes subscrits amb ells compleixen els  
requisits establits en els articles 4 i 5 de la present ordre, acompanyat  
amb una còpia dels contractes comunicats al centre SERVEF, o amb  
el justificant de la comunicació telemàtica, i documents d'alta en la  
Seguretat Social, podran lliurar-se bestretes de les ajudes fins al límit  
màxim que autoritze la Llei de Pressupostos de la Generalitat per a  
l'exercici 2007.  
2. De conformitat amb l'article 47 bis, apartat 3, lletra E), del  
Text Refós de la Llei d'Hisenda Pública de la Generalitat, les entitats  
beneficiàries estaran exemptes de la presentació d'aval per al lliurament  
de bestretes. No obstant això, la directora general del SERVEF  
com a òrgan competent per a resoldre, podrà requerir al beneficiari,  
perquè constituïsca i acredite la corresponent garantia mitjançant un  
aval bancari i que aquesta siga depositada a disposició de la Conselleria  
d'Economia, Hisenda i Ocupació, per l'import de la bestreta quan  
això resulte justificat per les circumstàncies objectives concurrents. En  
aquest cas, la garantia serà lliurada quan tinga lloc l'acreditació que  
les subvencions atorgades s'han aplicat als fins per als quals es van  
concedir i aquestes han sigut justificades de conformitat. A aquests  
efectes, el director territorial d'Ocupació expedirà el certificat que així  
ho acredite, i la directora general del SERVEF resoldrà sobre l'alçament  
de l'aval.  
3. Finalitzada l'obra o servici l'import restant s'abonarà quan  
l'entitat beneficiària haja presentat davant de la direcció territorial  
d'Ocupació corresponent, en el termini màxim de dos mesos des de  
la finalització dels projectes, tenint en compte el límit del termini de  
justificació establit en l'article 12 de la present ordre, la documentació  
justificativa de la subvenció concedida, mitjançant el compte justificatiu  
de la despesa realitzada d'acord amb el que estableix l'article 69  
del Reial Decret 887/2006, que contindrà segons el que preveu l'article  
72 d'aquest, la documentació següent:  
a) Una memòria d'actuació justificativa del compliment de les  
condicions imposades en la concessió de la subvenció, amb indicació  
de les activitats realitzades i dels resultats obtinguts, amb especial  
referència a l'ocupació, incloent-hi un model normalitzat.  
b) Una memòria econòmica justificativa del cost de les activitats  
realitzades mitjançant el certificat de despesa final, acreditatiu de la  
finalització de l'obra o servici, que contindrà la totalitat de les despeses  
efectivament realitzades en concepte de salaris i de Seguretat Social,  
igualment en model normalitzat o, si és el cas, a través de l'aplicació  
informàtica SIDEC, que entregarà el SERVEF als beneficiaris de  
les ajudes. Aquest document haurà d'acompanyar-se amb les còpies  
compulsades de les nòmines dels treballadors contractats i transferències  
bancàries, o, documentació acreditativa del pagament d'aquestes,  
així com dels documents de cotització a la Seguretat Social TC-1 i TC-  
2, amb reintegrament, si és el cas, al SERVEF dels fons no utilitzats.  
La comunicació d'aquest reintegrament es remetrà a la direcció territorial  
d'Ocupació corresponent.  
La justificació mitjançant una transferència bancària requerirà la  
presentació d'un justificant bancari acreditatiu del període a què fa  
referència el càrrec, càrrec en compte dels imports i treballadors.  
c) Una relació detallada d'altres ingressos o subvencions que  
hagen finançat l'activitat subvencionada amb indicació del concepte,  
l'import, i la procedència, o, si és el cas, una declaració del responsable  
de l'entitat de no haver percebut altres ingressos que financen  
l'activitat subvencionada.  
4. En el cas que les entitats beneficiàries no s'acullen al règim de  
bestretes, si és el cas, el lliurament de la subvenció es realitzarà amb la  
presentació prèvia de la documentació justificativa de la despesa efectuada  
d'acord amb el que estableix el punt anterior.  
5. En els supòsits en què l'abonament de la subvenció s'efectue  
mitjançant pagaments anticipats, i sempre que el beneficiari siga una  
persona física o una persona jurídica subjecta al dret privat, incloses  
expressament les fundacions i les entitats sense ànim de lucre, que no  
tinguen el caràcter d'administracions públiques a què es refereix l'article  
3 de la Llei 38/2003, de 17 de novembre, General de Subvencions,  
per a garantir la comptabilitat separada de la resta d'operacions  
de l'activitat del beneficiari de la subvenció, aquest queda obligat a  
la identificació en compte comptable separat de tots els ingressos i les  
despeses referides a operacions d'afectació de la subvenció a la finalitat  
de la concessió. A aquests efectes haurà de disposar d'un compte  
bancari específic al qual es transferirà, amb la comunicació prèvia del  
número d'aquest compte al SERVEF, l'import total o parcial de la subvenció  
concedida: tot això sense perjuí de l'obligació de justificació  
de la subvencions d'acord amb el que estableix la present ordre i en la  
Llei General de Subvencions.  
Els certificats a què al·ludeixen els apartats 1 i 3 del present article  
s'estendran en el model normalitzat que a aquest efecte facilite la  
direcció territorial d'Ocupació del SERVEF.  
DISPOSICIONS ADDICIONALS  
Primera  
La present convocatòria queda condicionada a l'existència en els  
pressupostos econòmics de l'any 2007, de crèdit adequat i suficient  
per a això. A aquest efecte, s'haurà de publicar en el Diari Oficial de  
la Generalitat, la resolució de la secretària autonòmica d'Ocupació,  
directora general del SERVEF, per la qual es donarà publicitat a les  
línies de crèdit i a l'import global màxim destinat a la concessió de les  
ajudes previstes en la present disposició. Per tant, s'entendrà que el  
termini màxim per a resoldre i notificar la resolució procedent a què es  
refereix l'article 10.2, començarà a comptar des de la data de publicació  
de l'ordre.  
Segona  
En l'àmbit de les subvencions dirigides a les corporacions locals,  
arreplegades en el capítol I del títol II d'aquesta ordre, es podran prioritzar  
aquells projectes que es desenvolupen en municipis en què  
l'ocupació puga resultar afectada per la concurrència de circumstàncies  
climatològiques adverses. A aquests efectes es consideraran els projectes  
dels termes municipals que es determinen reglamentàriament.  
Tercera  
Amb caràcter excepcional, el SERVEF podrà subscriure convenis   
de col·laboració amb els beneficiaris de les ajudes previstes en aquesta  
ordre, en els quals es fixaran les activitats a desenvolupar, els programes  
i els objectius que es perseguisquen, les ajudes a concedir i les  
altres condicions necessàries per a l'execució, de conformitat amb el  
que preveu la present ordre de convocatòria.  
Per al correcte compliment dels objectius previstos en el capítol  
II del títol II, s'establirà, en cas necessari, el corresponent instrument  
de col·laboració amb l'òrgan o òrgans competents de l'administració  
mediambiental autonòmica.  
Quarta  
Els models normalitzats als quals s'al·ludeix en la present ordre  
es troben a disposició de les entitats sol·licitants en l'adreça d'Internet:"  
http://www.servef.es" i en les direccions territorials d'Ocupació  
del SERVEF.  
Cinquena  
En allò no previst en aquesta ordre, s'hi aplicaran les ordres de 19  
de desembre de 1997 i de 26 d'octubre de 1998, del Ministeri de Treball  
i Afers Socials i la resta de normativa de desplegament.  
Així mateix, s'hi aplicarà la Llei 38/2003, de 17 de novembre,  
General de Subvencions, l'Ordre TAS/816/2005, de 21 de març, per la  
qual s'adeqüen al règim jurídic establit en la Llei 38/2003, les normes  
reguladores de subvencions que siguen concedides pel Servici Públic  
d'Ocupació Estatal en els àmbits d'ocupació i formació professional  
ocupacional, així com el Reial Decret 887/2006, de 21 de juliol, pel  
qual s'aprova el Reglament de la Llei 38/2003, de 17 de novembre,  
General de Subvencions.  
Sisena  
En el cas que els documents exigits ja estigueren en poder de qualsevol  
òrgan de l'administració actuant, el sol·licitant podrà acollir-se  
al que estableix l'apartat f) de l'article 35 de la Llei 30/1992, de 26  
de novembre, de Règim Jurídic de les Administracions Públiques i del  
Procediment Administratiu Comú, sempre que es faça constar la data,  
l'òrgan o la dependència a què van ser dirigits, la identificació del procediment  
en què obren i no hagen transcorregut més de cinc anys des  
de la finalització del procediment a què corresponguen.  
En els supòsits d'impossibilitat material d'obtenir el document,  
l'òrgan competent podrà requerir al sol·licitant que el presente o, si  
no és possible, que acredite per altres mitjans els requisits a què es  
refereix el document amb anterioritat a la formulació de la proposta de  
resolució.  
DISPOSICIONS FINALS  
Primera  
Es faculta la directora general del SERVEF per a dictar les instruccions  
i adoptar les mesures que considere oportunes per al desplegament  
i l'aplicació de la present ordre, així com per a regular la intervenció  
dels agents socials més representatius a l'efecte del que disposa  
aquesta, a través dels òrgans de participació que es determinen.  
Al seu torn, s'hi delega la competència per a l'ampliació dels terminis  
de presentació de justificacions, siguen d'inici de les activitats  
o siguen de justificació de despeses, amb caràcter excepcional, quan  
concórreguen circumstàncies motivades com cal que impossibiliten la  
presentació de la justificació en els terminis assenyalats.  
Segona  
La present ordre entrarà en vigor l'endemà de la publicació en el  
Diari Oficial de la Generalitat.  
Tercera  
Contra el present acte, que esgota la via administrativa, els interessats  
podran interposar un recurs contenciós administratiu en el termini  
de dos mesos, a comptar des de l'endemà de la publicació, davant de  
la Sala Contenciosa Administrativa del Tribunal Superior de Justícia  
de la Comunitat Valenciana, d'acord amb el que estableixen els articles  
10.1.a) i 46.1 de la Llei 29/1998, de 13 de juliol, Reguladora de la  
Jurisdicció Contenciosa Administrativa, o, potestativament, un recurs  
de reposició davant de l'òrgan que va dictar la resolució en el termini  
d'un mes, computat en els termes ja dits, de conformitat amb el que  
disposen els articles 116 i 117 de la Llei 30/1992, de Règim Jurídic de  
les Administracions Públiques i del Procediment Administratiu Comú,  
en la redacció donada per la Llei 4/1999, de 13 de gener. I això, sense  
perjuí de la possibilitat que els interessats puguen presentar, si és el  
cas, qualsevol altre que consideren procedent. Quan la interessada  
siga una administració local, podrà efectuar un requeriment previ a  
la interposició del recurs contenciós administratiu, davant de l'òrgan  
competent en el termini de dos mesos que es computaran a partir de  
l'endemà de la publicació, en els termes que preveu l'article 44 de la  
Llei 29/1998.  
València, 26 de desembre de 2006  
El conseller d'Economia, Hisenda i Ocupació,  
GERARDO CAMPS DEVESA  
ANNEX  
Activitats i ocupacions prioritàries per al programa EMORGA  
1. Activitats de desenvolupament cultural:  
Desenvolupament cultural local.  
Turisme.  
Patrimoni cultural.  
Audiovisuals.  
Semblants.  
Ocupacions corresponents:  
Titulats universitaris superiors i mitjans de les especialitats  
següents:  
Estadística  
Administració i Direcció d'Empreses/Empresarials  
Investigació i tècniques de mercat  
Sociologia  
Treball Social (Assistent Social)  
Dret  
Relacions Laborals (Graduat Social)  
Psicologia  
Biblioteconomia i Documentació  
Ciències de la Informació  
Història de l'Art  
Filosofia  
Geografia  
Història  
Traducció/Interpretació  
Belles Arts  
Filologia  
Arts Aplicades i Oficis Artístics  
Restauració i Conservació de Béns Culturals  
Empreses i Activitats Turístiques  
Agents de la Informació  
Agents d'enquestes  
Vigilants en general  
Peons en general  
Operadors de ràdio  
Personal de suport  
2. Activitats científiques:  
Àrees diverses d'investigació.  
Ocupacions corresponents:  
Titulats universitaris superiors i mitjans de les especialitats  
següents:  
Biologia  
Ciències Ambientals  
Ciència i Tecnologia dels Aliments  
Ciències del Mar  
Física  
Química  
Geologia  
Veterinària  
Matemàtiques  
Biblioteconomia i Documentació  
Agronomia  
Forestal  
Mines  
Telecomunicació  
Informàtica  
Tècnics especialitzats  
Personal de suport  
3. Activitats de suport a col·lectius amb especials dificultats d'inserció:  
Les dirigides a marginats.  
Les dirigides a exclosos del mercat de treball.  
Semblants.  
Ocupacions corresponents:  
Titulats universitaris superiors i mitjans de les especialitats  
següents:  
Teràpia Ocupacional  
Psicologia  
Psicopedagogia  
Educació Social  
Ciències de l'Activitat Física i de l'Esport  
Pedagogia  
Història de l'Art  
Filosofia  
Geografia  
Història  
Belles Arts  
Professorat en general  
Animador de grup  
Monitors ocupacionals  
Agents d'informació  
Mestres de taller  
Personal de suport  
4. Activitats que combinen treball efectiu en l'obra o servici  
amb la formació teòrica:  
Estudis sobre necessitats d'ocupació.  
Anàlisi de prospecció de creació d'activitat i mercat de treball.  
Semblants.  
Ocupacions corresponents:  
Titulats universitaris superiors i mitjans de les especialitats  
següents:  
Estadística  
Economia  
Administració i Direcció Empreses/Empresarials  
Investigació i Tècniques de Mercat  
Sociologia  
Dret  
Relacions Laborals (Graduat Social)  
Pedagogia  
Mestre/Professor EGB  
Tècnics especialitzats  
Professorat en general  
Personal de suport  
5. Activitats relacionades amb el medi ambient:  
Gestió de residus.  
Gestió d'aigües.  
Protecció i manteniment de zones naturals.  
Control de contaminació i instal·lacions corresponents.  
Ocupacions corresponents:  
Titulats universitaris superiors i mitjans de les especialitats  
següents:  
Biologia  
Ciències Ambientals  
Química  
Geologia  
Medicina  
Agronomia  
Forestal  
Industrial  
Tècnics especialitzats  
Vigilants en general  
Treballadors agraris en general  
Treballadors forestals  
Peons en general  
Operador de ràdio  
Personal de suport  
6. Activitats d'obres públiques i construcció:  
Manteniment de vies públiques.  
Manteniment i reparació d'edificis públics.  
Noves construccions.  
Semblants.  
Ocupacions corresponents:  
Titulats universitaris superiors i mitjans de les especialitats  
següents:  
Arquitectura  
Mines  
Camins, canals i ports/Obres públiques  
Industrial  
Tècnics especialitzats  
Treballadors de la construcció  
Peons en general  
Personal de suport  
7. Activitats relacionades amb la sanitat, el consum i la qualitat  
de vida:  
Salut pública.  
Campanyes de divulgació preventiva.  
Estudis sobre noves necessitats comercials en el territori.  
Semblants.  
Ocupacions corresponents:  
Titulat universitaris superiors i mitjans de les especialitats  
següents:  
Biologia  
Ciència i tecnologia dels aliments  
Química  
Medicina  
Infermeria  
Dietètica i alimentació humana  
Administració i Direcció d'Empreses/Empresarials  
Investigació i tècniques de mercat  
Ciències de la Informació  
Tècnics especialitzats  
Agents d'enquestes  
Personal de suport  
8. Activitats de suport a la cooperació internacional:  
Activitats corresponents.  
Ocupacions corresponents:  
Titulats universitaris superiors i mitjans de les especialitats  
següents:  
Biologia  
Medicina  
Infermeria  
Veterinària  
Administració i Direcció d'Empreses/Empresarials  
Sociologia  
Treball Social (Assistent Social)  
Dret  
Psicologia  
Pedagogia  
Mestre/Professor EGB  
Arquitectura  
Agronomia  
Forestal  
Camins, canals i ports/Obres públiques  
Informàtica  
Antropologia social i cultural  
Geografia  
Història  
Belles Arts  
Filologia  
Empreses i Activitats Turístiques  
Tècnics especialitzats  
Personal de suport  
9. Activitats d'assistència i suport tècnic a servicis d'interés  
social:  
Prevenció de catàstrofes.  
Gestió de necessitats urgents de caràcter administratiu i d'utilitat  
pública.  
Ajudes a la tercera edat.  
Semblants.  
Ocupacions corresponents:  
Titulats universitaris superiors i mitjans de les especialitats  
següents:  
Medicina  
Infermeria  
Teràpia ocupacional  
Treball Social (Assistent Social)  
Relacions Laborals (Graduat Social)  
Psicologia  
Educació Social  
Ciències de l'Activitat Física i de l'Esport  
Pedagogia  
Mestre/Professor EGB  
Ciències de la Informació  
Monitors ocupacionals  
Animador de grup  
Mestres de taller  
Peons en general  
Personal de suport